Supercupa Europei, primul mare meci de fotbal disputat cu spectatori după 6 luni. 20.000 de fani au fost în tribune la Budapesta.
Primul meci de fotbal cu spectatori, din ultimele șase luni, s-a jucat la Budapesta. UEFA a permis ocuparea unei treimi din numărul de locuri, adică 20.000. Bayern Munchen – Sevilla s-a terminat 2-1 după prelungiri. Autoritățile din România nu au luat nicio decizie despre redeschiderea arenelor.
2020 este un an de neuitat: ți-a dat viața peste cap. Sunt semne însă că lucrurile revin la normal. Aseară, s-a jucat primul meci de fotbal cu spectatori în tribune, după șase luni.Este ciudat să vezi însă fanii răspândiți la doi metri distanță, dar asta nu i-a împiedicat să sară și să cânte tot meciul.S-a întâmplat la Budapesta, la Supercupa Europei Bayern Munchen – FC Sevilla.20.000 de fani, adică o treime din capacitatea arenei, au avut voie să vină la stadion. La meci au fost invitate și 500 de cadre medicale din Ungaria, ca mulțumire pentru efortul din războiul cu noul coronavirus.Cele două echipe au fost la egalitate după 90 de minute, iar Bayern a câștigat în prelungiri.În România, miniștrii Sportului și Sănătății spun că vor urma exemplul european și vor deschide stadioanele, dacă numărul de contaminări nu va mai crește.